Oklinai
Oklinai (lenk. Okliny) – kaimas Lenkijos šiaurės rytuose, Vižainio valsčiuje, Suvalkų apskrityje, Palenkės vaivadijoje. Kaimas yra apie 8 km į pietvakarius nuo Vižainio, apie 28 km į šiaurę nuo Suvalkų ir 137 km į šiaurę nuo vaivadijos centro Balstogės. Šalia kaimo yra Maudos ežeras ir Ančios ežeras iš kurio išteka Juodosios Ančios upė. Vietiniai gyventojai siūlo kaimo turizmo paslaugas.